[{"text_idx": "#000002", "text": "Prantsusmaa lahtiste meistrivo\u0303istluste naiste u\u0308ksikma\u0308ngus ja\u0308tkub esiku\u0308mne tennisistide langemine, ta\u0308na kaotasid 3. ringis nii Paula Badosa (Hispaania, 3) kui ka Arina Sabalenka (7)."}, {"text_idx": "#000003", "text": "Nii ongi saanud teoks fakt, et Anett Kontaveit to\u0303useb maailma edetabelis esikolmikusse ja va\u0308ga suure to\u0303ena\u0308osusega teiseks. Selleks, et ta teisele kohale ei ja\u0308a\u0308ks, peab ameeriklanna Jessica Pegula (11) vo\u0303itma turniiri. Aga selle to\u0303ena\u0308osus ei ole kindlasti rohkem kui 5-10%."}, {"text_idx": "#000004", "text": "Badosa alustas Veronika Kudermetova (29) vastu ha\u0308sti, juhtis 2:0, aga pa\u0308rast seda vo\u0303itis veel vaid kaks geimi. Kudermetova eduseisul 6:3, 2:1 Badosa loobus parema jala sa\u0308a\u0308relihase vigastuse to\u0303ttu. U\u0308llatav oli ka Sabalenka ta\u0308ielik a\u0308ravajumine Camila Giorgi (Itaalia, 28) vastu. Pa\u0308rast esimese seti vo\u0303itmist sai Sabalenka ainult u\u0308he geimi. Giorgi vo\u0303itis 4:6, 6:1, 6:0. Statistika na\u0308itab, et Sabalenka tavapa\u0308rane ha\u0308da, ohtrad topeltvead, ei olnud seekord kaotuse po\u0303hjuseks. Hoopis Giorgi tegi ma\u0308rksa rohkem topeltvigu (9 vs 4). Sabalenka tegi ku\u0308ll rohkem lihtvigu (27 vs 22), aga samas oli Giorgi parem ka a\u0308ralo\u0308o\u0308kidega (23:20), mis ikkagi na\u0308itab, et itallalnna oli ru\u0308ndav pool ja ta ma\u0308ngis Sabalenka lihtsalt u\u0308le."}, {"text_idx": "#000005", "text": "U\u0308llatavalt sattus raskustesse ka maailma esireket Iga Swiatek (Poola), kes Danka Kovinici (Montenegro, WTA 95.) vastu ma\u0308ngis teises setis maha 4:1 eduseisu, aga seisult 4:5 vo\u0303itis siiski kolm geimi ja ma\u0308ngu 6:3, 7:5. Nu\u0308u\u0308d kohtub Swiatek 19-aastase u\u0308llataja Qinwen Zhengiga, kes seisul 6:0, 3:0 sai loobumisvo\u0303idu Alize Cornet\u2019lt. Zheng oli eelmises ringis va\u0308lja lu\u0308litanud Roland Garrosi 2018. aasta ts\u030cempioni Simona Halepi (Rumeenia, 19). Kui ko\u0303ik la\u0308heb plaanipa\u0308raselt, on Swiatek veerandfinaalis vastamisi Pegulaga."}, {"text_idx": "#000006", "text": "Kuigi Anett langes Pariisis avaringis va\u0308lja, on u\u0308leja\u0308rgmisel esmaspa\u0308eval saabuv su\u0308ndmus siiski Eesti tennise jaoks suur. Edetabelikoht on ju selline na\u0308itaja, et seal on ennegi juhtunud kummalisi asju. Ka tuneeslanna Ons Jabeur langes va\u0308lja avaringis, aga temagi to\u0303useb karja\u0308a\u0308ri ko\u0303rgeimale edetabelikohale, mis hetkel on neljas, aga Pegula tiitli korral viies. U\u0308ks meenutus veel \u2013 2012. aasta augustis to\u0303usis Kaia Kanepi oma karja\u0308a\u0308ri ko\u0303rgeimale kohale (15.) pa\u0308rast seda, kui ei olnud vigastuse to\u0303ttu 2,5 kuud ma\u0308nginud."}, {"text_idx": "#000012", "text": "Eesti saalihoki ma\u0308ngijad valges ja S\u030cveitsi omad punases \u2014 FOTO: iff_floorball"}]